ગાંધીનગર, 3 જાન્યુઆરી: દેશના વડાપ્રધાન નરેન્દ્ર મોદીએ દેશના આધુનિક અને અસરકારક શહેરી આયોજનના સપનાંને સાકાર કરવા દેશમાં 100 સ્માર્ટ સીટીના નિર્માણ માટે સંકલ્પ લીધો છે. આ સંકલ્પને સાકાર કરવા ગુજરાતે શ્રેષ્ઠ યોગદાન આપવાનો નિર્ણય કર્યો છે. ગુજરાત રાજ્યના નાણામંત્રી સૌરભ પટેલે જણાવ્યું હતું કે, વડાપ્રધાનના 100 સ્માર્ટ સીટીના વિઝનને સાકાર કરવા ગતીશીલ ગુજરાતના સ્વપ્નદ્રષ્ટા ગુજરાતના મુખ્યમંત્રી આનંદીબેન પટેલના સબળ નેતૃત્વ હેઠળ ગુજરાતે ધોલેરા ખાતે ભારતના સૌ પ્રથમ સ્માર્ટ સીટીના વિકાસની કામગીરી શરૂ કરી છે એટલું જ નહીં આગામી વાયબ્રન્ટ સમીટમાં ‘સ્માર્ટ સીટી ફોર નેક્સ્ટ જનરેશન' વિષયક સેમીનારમાં ઉપર વિશ્વભરના તજજ્ઞો વિચાર વિમર્શ કરશે.